XF 650 in Oberwesel 2 – Familie Weik
Home Motorrad Mittelrheintal - Kleine Motorradausfahrt XF 650 in Oberwesel 2
XF 650 in Oberwesel 2 79 vas oor geweld in Hermanus | Maroela Media
Altesaam 79 mense is al sedert verlede Donderdag in hegtenis geneem in Hermanus in die Wes-Kaap waar gewelddadige betogings al vir etlike dae woed. Foto: Facebook.
Altesaam 79 mense is al sedert verlede Donderdag in hegtenis geneem in Hermanus in die Wes-Kaap waar gewelddadige betogings al vir etlike dae woed.
Brig. Donovan Heilbron, woordvoerder van die polisie, het aan Maroela Media gesê die situasie is egter vandag veel kalmer. “Mense gaan weer terug werk toe en die munisipaliteit het reeds begin om die paaie weer skoon te maak.”
Volgens Heilbron het Bonkikosi Madikizela, LUR vir menslike nedersettings in die Wes-Kaap, gistermiddag met verskeie rolspelers vergader en daarna ŉ skare van sowat 5 000 mense by die stadion in Zwelihle, waar die betogings begin het, toegespreek.
“Hy het vir hulle gesê dat daar wel grond [vir behuising] geïdentifiseer is, maar dat daar uiteraard nou konsultasie met regeringsdepartemente moet plaasvind. Daar is ook ŉ multidissiplinêre taakspan saamgestel wat binne die volgende twee weke gaan vergader,” het Heilbron gesê.
Daar moet volgens Heilbron nou ŉ formaliseringsproses plaasvind waartydens daar ŉ databasis opgestel word met die name van persone wat agterplaasbewoners is, ens. “Die polisie sal uiteraard nie betrokke wees in dié proses nie, maar ons hanteer die strafregtelike klagtes.”
Heilbron sê die 79 mense wat sedert Donderdag in hegtenis geneem is, is vir onder meer openbare geweld aangekla en sal hulle in verskillende groepe in die hof verskyn. “Die hele groep sal binnekort almal in die hof verskyn het.”
Hermanus GPF het op hul Facebook-blad gesê ŉ stuk grond in die Schulphoek omgewing is geïdentifiseer is vir agterplaasbewoners van Zwelihle. “Die LUR sal ŉ multi-regeringskomitee saamstel om prosesse en tydlyne in die ontwikkeling van die grond te identifiseer. Daar sal ŉ oudit gedoen word van die agterplaasbewoners om te verseker dat die wat die grond moet ontvang wel in aanmerking kom daarvoor. Die gemeenskap het onderneem om te sorg dat vrede en stabiliteit terug gebring word in Zwelihle en dat dinge weer terugkeer na normaal.”
Die Sandbaai-saal was Dinsdagaand beskikbaar vir persone wat haweloos gelaat is.
Maroela Media het vroeër berig ŉ satellietpolisiestasie in die dorp is Maandag aan die brand gesteek, drie polisievoertuie is beskadig en een beampte is ook beseer tydens die verskeie skermutselings tussen die polisie en betogers wat glo grond onwettig wou beset en bewoon.
Kapt. FC Van Wyk, woordvoerder van die polisie, het Dinsdag gesê verskeie winkels is intussen geplunder en ander geboue is ook beskadig.
En daar gaan niks met hulle gebeur nie. Borg kry en dan gebeur daar niks verder nie.
‘n Mens vertrou dat die reg sy pad sal loop en diegene wat skuldig bevind word beboet of tronkstraf kry. As hul oormore vrygelaat word is hul die volgende dag weer op straat om af te brand en te plunder.
Ek wil graag aan die EFF en in besonder Malema n uitdaaging rig. Dit is tog deur die EFF se toedoen dan hierdie sort ding gebeur. Ek daag Malema en sy span uit om die Koning van die Zulus in Kwa Zulu Natal se grond te gaan beset. Kom Malema wys wat in jou steek. Maar soos ons jou al teen hierdie tyd ken is jy n lafaard wat agter jou party wegkruip en nie die uitdaging sal aanvaar nie.
Andre C · 10 maande gelede
Dis nou lekker.Ek bly in Hermanus.As jy moor ,afbrand en miljoene rande se skade aanrig kry jy grond.Hier is nou n presedent geskep.Kom ons kyk wat gebeur volgende jaar en daarna .
Ja lamsak malama… gaan beset asb die Zulu koning se grond…. Ek daag jou uit…
Is daar permanente/volhoubare werksgeleenthede vir al mense in Hermanus?
Nee Hans,baie lewe van regeringstoelaes soos kindertoelaes en verder subsidieer die belastingbetalers hulle elektrisiteit ,water en infrastruktuur.Die minderheid subsidieer die meerderheid
DJH · 10 maande gelede
Dit was nog altyd so gewees – die minderheid se belasting het nog altyd betaal vir die meerderheid se bestaan in die geskeidenis van Suid Afrika……. Dis een van die dinge wat nog nooit uitgewys is aan die buitewereld nie……….. Biljoene rande elke jaar het na die tuislande gegaan om hulle te help opgradeer……….wonder wat hulle met die geld gemaak het?……..o, ja dom vraag, ons almal weet dit nou al……in die agtersakke van die leiers.
SA se tronke is lankal oorvol. Hoeveel wil hulle nog toesluit?